Poulette-sous is 'n fantastiese sous om te gebruik saam met vis of hoender.
Smelt 15 mℓ botter in 'n pan en braai 6 fyngekapte sampioene daarin tot dit begin verbruin.
Voeg 2 fyngekapte salotte by en roer 120 mℓ room by. Kook die mengsel stadig tot dit omtrent met die helfte verminder het.
Roer nou 240 mℓ witsous by. Bring tot kookpunt en roer 2 eiergele by wat jy liggies geklop het saam met 'n skeut room.
Bring dit weer tot kookpunt, maar roer aanhoudend. Moet nie dat dit kook vir 'n tyd nie. Roer die sap van ½ suurlemoen by en 5 mℓ fyngekapte pietersielie.